Rīgas Starptautiskais īsfilmu festivāls 2ANNAS

Rīgas Starptautiskais īsfilmu festivāls 2ANNAS () ir ikgadējs īsfilmu festivāls Latvijā. Pirmais festivāls notika 1996. gadā Rīgā, Tehniskās jaunrades namā Annas-2 kā vienīgais jauniešu un eksperimentālo filmu festivāls Latvijā. Norises laiks sākotnēji bija maija beigas, taču no 2013. gada tas norisinās oktobra beigās. 1996. gadā to dibināja festivāla direktors Viesturs Graždanovičs. No 2005. gada programmā tika iekļautas arī ārvalstu filmas, un 2ANNAS ieguva starptautiska festivāla statusu.

2ANNAS ik gadus piedāvā četras konkursa programmas: Starptautisko īsfilmu konkursu, Baltijas īsfilmu konkursu, Starptautisko vidēja garuma īsfilmu konkursu, kā arī konkursu bērniem un jauniešiem paredzētām filmām. 2021. gadā festivāls norisinājās jau 25. reizi.

 Vēsture 
Pirmais 2ANNAS filmu festivāls notika 1996. gadā, Tehniskās jaunrades namā Annas-2. Festivāls tajā laikā bija vienīgais jauniešu un eksperimentālo filmu festivāls Latvijā. Festivāla programmu veidoja 10 īsfilmas un tā mērķis bija atbalstīt un veicināt interesi par filmu mākslu Latvijā., tjn Annas 2 oficiālā mājaslapa.

No 2005. gada festivāla programmā tika iekļautas arī ārvalstu autoru filmas, un 2ANNAS ieguva starptautiska festivāla statusu. Festivāla žūriju veido gan kino režisori, teorētiķi, kino kritiķi un žurnālisti, festivālu programmu veidotāji, mākslas vēsturnieki, producenti, u.c. no Latvijas un citām valstīm. 2006. gadā tika izvirzīti galvenie kritēriji festivāla konkursa filmu atlasei — kvalitāte, elastīgums, inovācija un atvērtība. 2007. gadā tika mainīts festivāla formāts. Tika rīkots sub-festivāls "Zaļā Anna" — starptautiska konkursa programma īsfilmu veidotājiem, kas jaunāki par 18 gadiem. Norisinājās arī Baltijas konkursa programma filmu veidotājiem no Latvijas, Lietuvas un Igaunijas. Šīs programmas izveide cieši saistāma ar Baltijas Filmu un Mediju skolas nodibināšanu Tallinā, Igaunijā 2005. gadā. Festivāla pasākumi norisinās vienu nedēļu.

10 gadu laikā festivāls attīstījās par vienu no lielākajiem filmu festivāliem Latvijā, kura filmu izlasi sastāda 31 īsfilma no 9 dažādām valstīm. 2008. gadā festivāls jau bija lielākais īsfilmu festivāls Baltijā. 2009. gadā festivāla programmā bija jau 42 īsfilmas no 18 dažādām valstīm.

Festivāla programma tiek izrādīta gan Rīgas kinoteātros, gan dažādās populārās izklaides vietās., 2 ANNAS programma Positivus mūzikas festivālā. Festivāla sākotnējais mērķis bija popularizēt un veicināt īsfilmu žanra attīstību, taču kopš 2014. gada festivālā oficiāli iekļauta arī pilnmetrāžas filmu programma., intervija ar festivāla programmas direktori.

 Konkursa programmas 
Starptautiskā konkursa programma pirmo reizi notika 2005. gadā, kad 2ANNAS ieguva starptautiska festivāla statusu. Starptautiskā konkursa programma tiek iekļautas augstas kvalitātes īsfilmas, kas bieži vien jau guvušas atzinību pasaulē. Konkursa programmā tiek pieņemtas visu veidu žanru īsfilmas (spēlfilmas, animācijas, dokumentālās, eksperimentālās, mūzikas video, u.c.). Katru gadu 2ANNAS programmā tiek rādītas arī īsfilmas, kas ieguvušas balvas Kannu kinofestivālā, Berlīnes Starptautiskajā kinofestivālā vai ieguvušas Amerikas Kinoakadēmijas balvu „Oskars” kategorijā "Labākā īsfilma".

Baltijas konkursa programma tika izveidota 2007. gadā saistībā ar pieaugošo kino kvalitāti Baltijā. Baltijas konkursa programma piedāvā Baltijas režisoru un mākslinieku jaunāko darbu konkursu, sākot ar spēlfilmu, dokumentālo vai animācijas filmu un beidzot ar vizuāliem un konceptuāliem eksperimentiem īsformātā.

Zaļā Anna starptautiskā konkursa programma arī tika izveidota 2007. gadā un noritēja 3 gadus. Tā bija paredzēta īpaši jaunajiem filmu veidotājiem gan Latvijā, gan citās valstīs, kuri vēl nav sasnieguši 18 gadu vecumu.

 Laureāti 
2007. gadā Rīgas Starptautiskais īsfilmu Festivāls 2ANNAS noslēdza sadarbību ar audio un video-tehnikas piederumu tirdzniecības uzņēmumu Hannu Pro, kas deva iespēju festivāla galvenās balvas "GRAND PRIX Zelta Anna" ieguvējam piešķirt naudas prēmiju., Hannu pro oficiālā mājaslapa.

+GRAND PRIX Zelta Anna ieguvēji Gads  Filmas nosaukums  Režisors  Valsts 2007  "Sērkociņi"  Didzis Eglītis  Latvija 2008  Reality Show  Federiko Šmuklers  Meksika 2009  Orgesticulanismus  Labajē Matjū  Beļģija 2010  Echo  Magnuss von Horns  Polija 2011  The Cage  Adrians Sitaru  Rumānija 2012  Il Capo  Juri Ankarani  Itālija 2013  Plug & Play  Maikls Freijs  Šveice 2016 "Vīrs, kurš atgriezās"  Mahdi Fleifels  Lielbritānija, Libāna, Nīderlande, Dānija 2017  "Kas ar viņu notika"  Kristy Guevara-Flanagan  ASV 2018  "Šī burvīgā kūka!"  Marks Džeimss Roels, Emma De Svaefa  2020  "Kaili ielās naktī"  Benoī Ramburs  Francija 2021  “Pēdējā stunda”  Kristians Delgado, Nikolass Testoni  Argentīna

 Citi pasākumi 
Latvijas tūre — tās detaļas katru gadu atšķiras, tomēr tūres koncepts paliek nemainīgs: festivāla komanda dodas tūrē pa Latviju un demonstrē daļu no iepriekšējā gada konkursa filmām, tādējādi popularizējot festivālu un izglītojot skatītājus par jaunākajām kino mākslas tendencēm. ,Latvijas tūre "Projektors".

Īpašās programmas — īpašas viesprogrammas: kopš 2013. gada festivāla programmā oficiāli pastāv ārpuskonkursa speciālā programma.

2013. gada programma SIEVIETE pievērsās sievietei ne tikai kā kino veidotājai, bet arī aktrisei, mūzai, iedvesmai, pētniecības objektam, elkam, leģendai, karalienei un kalpam. 2014. gadā festivāls pievērsās pilnmetrāžas filmām. Programmu ROBEŽPĀRKĀPĒJI veidoja jauno režisoru debijas filmas (pirmais vai otrais darbs kino).,cineuropa.org. 2016. gadā ārpuskonkursa programmas tēma bja PILSOŅI.

2020. — 2022. gadu festivāla programmas veltītas tēmām KOSMOSS, ZEME un CILVĒKS.

 Atsauces 

 Ārējās saites 
Rīgas Starptautiskais īsfilmu festivāls 2ANNAS Oficiālā mājaslapa

Kategorija:Kinofestivāli